ROMÂNIA
JUDEŢUL ALBA 

MUNICIPIUL ALBA IULIA

PRIMAR 
Nr. ____________ /2023                                        
REFERAT DE APROBARE 
privind modificarea statului de funcții a Clubului Sportiv Municipal Unirea Alba Iulia și a Anexei la H.C.L. nr. 404/2023 privind stabilirea salariilor de bază la Clubului Sportiv Municipal Unirea Alba Iulia aflat în subordinea Consiliului Local al municipiului Alba Iulia

I. Expunere de motive
       Proiectul de act administrativ inițiat vizează:

a) modificarea statului de funcții al Clubului Sportiv Municipal Unirea Alba Iulia aflat în subordinea Consiliului Local al municipiului Alba Iulia, începând cu luna decembrie 2023, urmare a promovării în grad profesional superior celui deținut

b) modificarea și completarea H.C.L. nr. 404/2023 privind stabilirea salariilor de bază la Club Sportiv Municipal Unirea Alba Iulia, începând cu luna decembrie 2023, urmare apariției H.G nr. 900/2023 din 28 septembrie 2023 pentru stabilirea salariului de bază minim brut pe țară garantat în plată;
           II. Descrierea situaţiei actuale
I. În urma susținerii examenului de promovare în grad profesional imediat superior celui deținut pentru funcția contractuală de execuție, ocupată, de asistent medical, la Compartimentul Bazin olimpic din cadrul Clubului Sportiv Municipal Unirea Alba Iulia, a fost înregistrată cererea nr. 4055/07.11.2023 privind promovarea pe postul de asistent medical, grad principal, conform Adeverinței nr. 1636/02.11.2023 eliberată de OAMGMAMR Filiala Alba anexată cererii, din care rezultă promovarea în gradul de asistent medical principal în urma examenului. În baza referatului nr. 4219/21.11.2023 se aprobă transformarea postului de asistent medical în asistent medical principal.

Urmare acesteui fapt, postul ocupat se transformă, după cum urmează: Compartiment  Bazin olimpic - funcția contractuală de execuție de asistent medical, studii PL, se transformă în asistent medical principal, studii PL.


II. Urmare apariției H.G nr. 900/2023 din 28 septembrie 2023 pentru stabilirea salariului de bază minim brut pe țară garantat în plată;

III. Prin Hotărârea nr. 7/2022 a Consiliului Local al municipiului Alba Iulia s-a aprobat  stabilirea salariilor de bază pentru personalul contractual din cadrul Clubului Sportiv Municipal unirea Alba Iulia aflate în subordinea Consiliului Local al municipiului Alba Iulia, a statutului de funcții și a organigramei clubului în urma procesului de reorganizare.
IV. În urma adoptării H.C.L. 404/2023 privind salariile de bază  la Clubul Sportiv Municipal Unirea Alba Iulia, pentru angajații cu studii superioare privind funcțiile contractuale de execuție acestea au rămas nemodificate din luna ianuarie 2022, conform  Anexei la H.C.L. nr. 7/2022.
V. Luând în considerare faptul că pentru funcţionarii publici şi personalul contractual din cadrul familiei ocupaţionale "Administraţie" din aparatul propriu al consiliilor judeţene, primării şi consilii locale, din instituţiile şi serviciile publice de interes local şi judeţean din subordinea acestora, salariile de bază se stabilesc prin hotărâre a consiliului local, a consiliului judeţean sau a Consiliului General al Municipiului Bucureşti, după caz, în urma consultării organizaţiei sindicale reprezentative la nivel de unitate sau, după caz, a reprezentanţilor salariaţilor;

VI. Văzând avizul consultativ nr. 58/20.11.2023 al Sindicatului Liber „Solidaritatea” din cadrul Primăriei municipiului Alba Iulia, înregistrat sub nr. 4220/21.11.2023 la Clubul Sportiv Municipal Unirea Alba Iulia;
VII. Ținând cont de faptul că există disponibilitate privind încadrarea în sumele aprobate cu această destinaţie în bugetul propriu, care să acopere majorarea propusă.

III. Baza legală
· art. 31, alin. (2), alin (4) și alin. (5) din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare,

· art. 68, art. 69, art. 71 și art. 97 din Hotărârea nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice,

· Art. 554 alin. (1) din Ordonanța de Urgență nr. 57/2019 privind Codul Administrativ, cu modificările și completările ulterioare,
· Hotărârea Consiliului Local al municipiului Alba Iulia nr. 369/2015 privind aprobarea înființării Clubului Sportiv Municipal Unirea Alba Iulia, cu personalitate juridică, în subordinea Consiliului local al municipiului Alba Iulia,

· Hotărârea Consiliului Local al municipiului Alba Iulia nr. 176/2023, privind modificarea Anexei la Hotărârea nr. 452/2022 a Consiliului Local al municipiului Alba Iulia (Stat de funcții – Club Sportiv Municipal Unirea Alba Iulia)
·   Art. 1 din H.G nr. 900/2023 din 28 septembrie 2023 pentru stabilirea salariului de bază minim brut pe țară garantat în plată;

·  Art. (3) alin. (1), alin. (4), art. 10 alin. (1), alin. (2), alin. (3), alin. (4) și art. 11 alin. (1), alin. (2), alin. (3), alin. (4) din Legea–cadru nr. 153/2017, privind salarizarea personalului plătit din fonduri publice, cu modificările şi completările ulterioare;
·  Art. 417 și art. 552 din Ordonanța de urgență nr. 57/2019 privind Codul administrativ, cu modificările și completările ulterioare; 
· Art. 164 din Legea nr. 53/2003 - Codul muncii, republicată, cu modificările şi completările ulterioare
· Hotărârea Consiliului Local al municipiului Alba Iulia nr. 7/2022 privind salariile de bază la Club Sportiv Municipal Unirea Alba Iulia începând cu data de 01.01.2022

· Hotărârea Consiliului Local al municipiului Alba Iulia nr. 404/2023 privind salariile de bază la Club Sportiv Municipal Unirea Alba Iulia începând cu  luna octombrie 2023

IV. Avize necesare
Avizul Comisiei de specialitate al Consiliului Local al municipiului Alba Iulia - 

Prin prezentul proiect de hotărâre se supune dezbaterii şi aprobării Consiliului Local modificarea statului de funcții a Clubului Sportiv Municipal Unirea Alba Iulia și a Hotărârii nr. 404/2023 a Consiliului local cu privire la stabilirea salariilor de bază pentru personalul contractual din cadrul Clubului Sportiv Municipal Unirea Alba Iulia aflat în subordinea Consiliului Local al municipiului Alba Iulia, începând cu luna decembrie 2023, conform Anexei la acest raport, anexă care a fost elaborată conform prevederilor H.G nr. 900/2023 din 28 septembrie 2023 pentru stabilirea salariului de bază minim brut pe țară garantat în plată şi a altor acte normative în vigoare, cu consultarea în prealabil a Sindicatului liber „Solidaritatea” din cadrul UAT Alba Iulia.

Având în vedere cele expuse, în temeiul art. 136 alin. 1 din O.U.G. nr. 57/2019 privind Codul administrativ, cu modificările și completările ulterioare potrivit căruia proiectele de hotărâri pot fi propuse de primar, consilieri locali sau de cetăţeni, în condiţiile legii, iar elaborarea acestora se face de cei care le propun, cu sprijinul secretarului general al unităţii/subdiviziunii administrativ-teritoriale şi al compartimentelor de resort din cadrul aparatului de specialitate al primarului, iniţiez proiectul de hotărâre privind modificarea statului de funcții  și a nivelului salariilor de bază la Clubului Sportiv Municipal Unirea Alba Iulia aflat în subordinea Consiliului Local al municipiului Alba Iulia. înregistrat cu nr. ________ din _______ 2023.                  
Primar





       Pleșa Gabriel Codru

